217.600

Lescha introductiva tar la lescha federala dals 16 da december 1983 davart l'acquist da bains immobigliars tras persunas a l'exteriur (LAIE)

dals 05-04-1987 (versiun dals 01-01-2025)

en execuziun da l'art. 36 da la lescha federala davart l'acquist da bains immobigliars tras persunas a l'exteriur1)

acceptada dal pievel ils 5 d'avrigl 19872)

1. Motivs chantunals per la permissiun

Construcziun d'abitaziuns socialas

Art.  1 1 L'acquist vegn permess, sch'il bain immobigliar serva a la construcziun d'abitaziuns socialas (tenor il dretg chantunal e senza agid federal) en lieus che pateschan da mancanza d'abitaziuns, u sche talas chasas d'abitar construidas da nov sa chattan sin il bain immobigliar.

Egualitad da las schlattainas

Art.  2 * 1 Las indicaziuns davart las persunas e las funcziuns en questa lescha sa refereschan ad omaduas schlattainas uschenavant ch'i na resulta nagut auter or dal senn da questa lescha.

Abitaziun secundara

Art.  3 1 L'acquist vegn permess, sch'il bain immobigliar d'ina persuna natirala serva sco abitaziun   secundara   en   in   lieu,   cun   il   qual   la   persuna   natirala   ha   relaziuns extraordinariamain stretgas e degnas da vegnir protegidas, uschè ditg che questas relaziuns vegnan mantegnidas.

1) CS 211.412.41 2) M dals 9 da zercladur 1986, 197; PCG 1986/87, 306 * tabellas da las modificaziuns a la fin dal relasch

1

217.600

Art.  4

Abitaziun da vacanzas ed unitad d'abitar en in hotel d'appartaments 1. princip *

1 L'acquist   po   vegnir   permess   en   il   rom   dal   contingent   chantunal,   sch'il   bain immobigliar serva ad ina persuna natirala sco abitaziun da vacanzas u sco unitad d'abitar en in hotel d'appartaments en lieus tenor l'artitgel 9 alinea 3 LAIE3).

2 La   regenza   fixescha   ils   lieus   che   basegnan,   per   promover   il   turissem,   l'acquist d'abitaziuns da vacanzas u d'unitads d'abitar en hotels d'appartaments tras persunas a l'exteriur. La decisiun da la regenza è definitiva. *

2. … *

2. or da surbajegiadas cumplettas

Art.  5 1 L'acquist d'abitaziuns da vacanzas u d'unitads d'abitar en in hotel d'appartaments tenor l'artitgel 4 da questa lescha è permess en il rom da la proprietad en condomini u d'ina autra totalitad da pliras abitaziuns d'alienaders svizzers. * 2 … *

Art.  6 *

3. objects singuls a. abitaziuns da vacanzas d'alienaders svizzers

1 L'acquist d'ina singula abitaziun da vacanzas u d'ina unitad d'abitar en in hotel d'appartaments d'in alienader svizzer è permess.

2 Sche la vischnanca, en la quala il bain immobigliar è situà, ha introducì restricziuns tenor l'artitgel 8 litera b, vegn in tal acquist permess mo per motivs impurtants.

Art.  7 *

b. abitaziuns da vacanzas da persunas a l'exteriur (abitaziun da segund maun)

1 L'acquist   d'ina   abitaziun   da   vacanzas   u   d'ina   unitad   d'abitar   en   in   hotel d'appartaments d'ina autra persuna a l'exteriur è permess.

2 Sche la vischnanca, en la quala il bain immobigliar è situà, ha introducì restricziuns tenor l'artitgel 8 litera b, stoi vegnir cumprovà ch'il bain immobigliar na possia betg vegnir   vendì   per   ils   custs   da   producziun   ad   ina   persuna   che   na   basegna   nagina permissiun.

3) CS 211.412.41

2

217.600

3. Restricziuns da las vischnancas

Restricziuns generalas

Art.  8 1 Las   vischnancas   pon   restrenscher   l'acquist   d'abitaziuns   da   vacanzas   e   d'unitads d'abitar en hotels d'appartaments, spezialmain cun:

introducir ina bloccada da permissiun;

a)

b) * introducir ina quota per l'acquist or d'ina totalitad d'abitaziuns da vacanzas u

d'unitads d'abitar en hotels d'appartaments;

restrenscher l'acquist sin objects che ston vegnir construids da nov;

c)

d) * excluder l'acquist da singulas abitaziuns da vacanzas tenor l'artitgel 6.

Restricziuns supplementaras

Art.  9 1 Las   vischnancas   pon   restrenscher   supplementarmain   l'acquist   d'abitaziuns   da vacanzas  e  d'unitads  d'abitar  en  hotels  d'appartaments  spezialmain  en  il  senn  da l'artitgel 13 alinea 1 literas d ed e LAIE4)  u pon sa laschar stritgar da la glista dals lieus tenor l'artitgel 9 alinea 3 LAIE.

4. Contingentaziun

Repartiziun dal contingent

Art.  10 * 1 Resguardond   ils   conclus   communals   fixescha   la   regenza   annualmain   e definitivamain, co ch'il contingent chantunal da permissiuns vegn repartì.

Exclusiun d'in dretg d'in contingent

Art.  11 1 I n'exista nagin dretg d'ina repartiziun or dal contingent chantunal. Resalvads restan cas da direzza tenor il dretg federal.

Scadenza da permissiuns da princip

Art.  12 1 Garanzias da permissiuns ad alienaders (permissiuns da princip) vegnan limitadas a quatter onns. Per motivs impurtants po l'autoritad da permissiun prolungar quest termin.

5. Autoritads

Art.  13 1 L'autoritad da permissiun è l'inspecturat dal register funsil.

Autoritad da permissiun

4) CS 211.412.41

3

217.600

Art.  14 Autoritad cun dretg da far recurs 1 La regenza designescha il departament cun dretg da far recurs.

Art.  15 1 L'instanza da recurs è la Dretgira superiura. *

Instanza da recurs

6. Procedura

Inoltraziun da dumondas

Art.  16 1 Dumondas per conceder ina permissiun ston vegnir inoltradas en scrit e cun ina motivaziun tar l'autoritad da permissiun.

Scleriments

Art.  17 1 L'autoritad da permissiun sto procurar per tut ils scleriments necessaris suenter che la dumonda è entrada.

Custs

Art.  18 * 1 Per decisiuns, per auters acts uffizials, per expertisas e.u.v. vegnan incassads custs en il senn da la lescha davart la giurisdicziun administrativa5).

Statistica

Art.  19 1 Ils uffizis dal register funsil furneschan a l'autoritad da permissiun, per mauns da l'uffizi federal da giustia, las indicaziuns necessarias per manar e per publitgar ina statistica.

7. Disposiziuns finalas

Art.  20 Relasch da las restricziuns tenor il dretg communal 1 La procedura per introducir restricziuns en il senn dals artitgels 8 e 9 da questa lescha   sa   drizza   tenor   il   dretg   communal.   Questas   restricziuns   ston   vegnir communitgadas a l'autoritad da permissiun.

2 Restricziuns da las vischnancas tenor l'ordinaziun executiva chantunala dals 21 da november 19846) tar la LAIE restan en vigur.

5) DG 370.100 6) CUL 1984, 1368

4

217.600

Entrada en vigur ed aboliziun dal dretg vertent7)

Art.  21 1 Questa lescha entra en vigur il 1. da schaner 1988. Ella remplazza l'ordinaziun executiva dal cussegl grond dals 21 da november 19848) tar la lescha federala dals 16 da december 1983 davart l'acquist da bains immobigliars tras persunas a l'exteriur.

7) Cun   il   conclus   dals   18   da   zercladur   1987   ha   il   cussegl   federal   approvà   questa   lescha

introductiva.

8) CUL 1984, 1368

5

217.600

Tabella da las modificaziuns - tenor conclus

Conclus 05-04-1987 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 31-08-2006 31-08-2006 31-08-2006 14-06-2022

Entrada en vigur 01-01-1988 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2007 01-01-2007 01-01-2007 01-01-2025

Element relasch Art. 2 Art. 4 Titel 2.

Art. 5 al. 1 Art. 5 al. 2 Art. 6 Art. 7 Art. 8 al. 1, b)

Art. 8 al. 1, d)

Art. 4 al. 2 Art. 10 Art. 18 Art. 15 al. 1

Modificaziun emprima versiun revisiun totala midada dal titel aboliziun midada aboliziun revisiun totala revisiun totala midada midada midada revisiun totala revisiun totala midada

Publicaziun en la CUL - - - - - - - - - - 2006, 3312 2006, 3313 2006, 3313 2023-008

6

217.600

Tabella da las modificaziuns - tenor element

Element relasch Art. 2 Art. 4 Art. 4 al. 2 Titel 2.

Art. 5 al. 1 Art. 5 al. 2 Art. 6 Art. 7 Art. 8 al. 1, b)

Art. 8 al. 1, d)

Art. 10 Art. 15 al. 1 Art. 18

Conclus 05-04-1987 26-11-2000 26-11-2000 31-08-2006 26-11-2000 26-11-2000 26-11-2000 26-11-2000 26-11-2000 26-11-2000 26-11-2000 31-08-2006 14-06-2022 31-08-2006

Entrada en vigur 01-01-1988 01-01-2001 01-01-2001 01-01-2007 01-01-2001 01-01-2001 01-01-2001 01-01-2001 01-01-2001 01-01-2001 01-01-2001 01-01-2007 01-01-2025 01-01-2007

Modificaziun emprima versiun revisiun totala midada dal titel midada aboliziun midada aboliziun revisiun totala revisiun totala midada midada revisiun totala midada revisiun totala

Publicaziun en la CUL - - - 2006, 3312 - - - - - - - 2006, 3313 2023-008 2006, 3313

7